CELEX: 32020D0721
Language: da
Date: 2020-05-19 00:00:00
Title: Rådets afgørelse (EU) 2020/721 af 19. maj 2020 om den holdning, der skal indtages på Den Europæiske Unions vegne på den 75. samling i Den Internationale Søfartsorganisations Komité til Beskyttelse af Havmiljøet og på den 102. samling i Den Internationale Søfartsorganisations Komité for Sikkerhed på Søen, til vedtagelsen af ændringer af regel 2, 14 og 18 i og tillæg I og VI til bilag VI til den internationale konvention om forebyggelse af forurening fra skibe, af afsnit A-1, B, B-1, B-2 til B-4 i kapitel II-1 i den internationale konvention om sikkerhed for menneskeliv på søen, af afsnit A-1 og B-1 i den internationale kode for sikkerhed for skibe, der benytter gas eller andre brændstoffer med lavt flammepunkt og af resolution A.658(16) om anvendelsen og monteringen af retroreflekterende materialer på redningsudstyr

2.6.2020   
               
               
                  DA
               
               
                  Den Europæiske Unions Tidende
               
               
                  L 171/1
               
            
         RÅDETS AFGØRELSE (EU) 2020/721
         af 19. maj 2020
         om den holdning, der skal indtages på Den Europæiske Unions vegne på den 75. samling i Den Internationale Søfartsorganisations Komité til Beskyttelse af Havmiljøet og på den 102. samling i Den Internationale Søfartsorganisations Komité for Sikkerhed på Søen, til vedtagelsen af ændringer af regel 2, 14 og 18 i og tillæg I og VI til bilag VI til den internationale konvention om forebyggelse af forurening fra skibe, af afsnit A-1, B, B-1, B-2 til B-4 i kapitel II-1 i den internationale konvention om sikkerhed for menneskeliv på søen, af afsnit A-1 og B-1 i den internationale kode for sikkerhed for skibe, der benytter gas eller andre brændstoffer med lavt flammepunkt og af resolution A.658(16) om anvendelsen og monteringen af retroreflekterende materialer på redningsudstyr
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Unionens tiltag inden for søtransport bør have til formål at beskytte havmiljøet og menneskers sundhed og forbedre sikkerheden til søs.
                  
               
                     (2)
                  
                  
                     Komitéen til Beskyttelse af Havmiljøet under Den Internationale Søfartsorganisation (»IMO«) forventes på sin 75. samling (»MEPC 75«) at vedtage ændringer af regel 2, 14 og 18 i og tillæg I og VI til bilag VI til den internationale konvention om forebyggelse af forurening fra skibe (»bilag VI til MARPOL«), som fastsat i bilaget til IMO-dokument MEPC 75/3.
                  
               
                     (3)
                  
                  
                     IMO's Komité for Sikkerhed på Søen forventes på sin 102. samling (»MSC 102«) at vedtage ændringer af afsnit A-1, B, B-1, B-2 til B-4 i kapitel II-1 i den internationale konvention om sikkerhed for menneskeliv på søen (»kapitel II-1 i SOLAS«), som fastsat i bilag 1 til IMO-dokument MSC 102/3, ændringer af afsnit A-1 og B-1 i den internationale kode for sikkerhed for skibe, der benytter gas eller andre brændstoffer med lavt flammepunkt (»IGF-koden«), som fastsat i bilag 2 til IMO-dokument MSC 102/3, og ændringer af resolution A.658(16) om anvendelsen og monteringen af retroreflekterende materialer på redningsudstyr (»resolution A.658(16)«).
                  
               
                     (4)
                  
                  
                     Det er hensigtsmæssigt at fastlægge den holdning, der skal indtages på Unionens vegne på MEPC 75, da ændringerne af regel 2, 14 og 18 i og tillæg I og VI til bilag VI til MARPOL kan få afgørende indflydelse på indholdet af EU-retten, nærmere bestemt Europa-Parlamentets og Rådets direktiv (EU) 2016/802 (1) og Kommissionens gennemførelsesafgørelse (EU) 2015/253 (2).
                  
               
                     (5)
                  
                  
                     Det er hensigtsmæssigt at fastlægge den holdning, der skal indtages på Unionens vegne på MSC 102, da ændringerne af afsnit A-1, B, B-1, B-2 til B-4 i kapitel II-1 i SOLAS, af afsnit A-1 og B-1 i IGF-koden og af resolution A.658(16) kan få afgørende indflydelse på indholdet af EU-retten, nærmere bestemt Europa-Parlamentets og Rådets direktiv 2009/45/EF (3) og 2014/90/EU (4) og Kommissionens gennemførelsesforordning (EU) 2019/1397 (5).
                  
               
                     (6)
                  
                  
                     Ændringerne af regel 2, 14 og 18 i og tillæg I og VI til bilag VI til MARPOL vil sikre en konsekvent gennemførelse af svovlgrænsen på 0,50 % for skibsbrændstoffer som fastlagt i regel 14. Unionen bør derfor støtte disse ændringer for at opnå de forventede sundheds- og miljøgevinster som følge af reducerede svovldioxidemissioner fra forbrænding om bord.
                  
               
                     (7)
                  
                  
                     Ændringerne af afsnit A-1 i kapitel II-1 i SOLAS indebærer en mere sikker fortøjning af skibe. Unionen bør derfor støtte disse ændringer, fordi de udgør en omfattende forbedring af de nuværende fortøjningsregler.
                  
               
                     (8)
                  
                  
                     Ændringerne af afsnit B, B-1 og B-2 til B-4 i kapitel II-1 i SOLAS sikrer sammenhæng i bestemmelserne om fartøjers vandtæthed. Unionen bør derfor støtte disse ændringer, da de sørger for sammenhæng gennem hele afsnit B i bestemmelserne om vandtæthed, herunder i det centrale spørgsmål om beregning af skibes lækstabilitet.
                  
               
                     (9)
                  
                  
                     Ændringerne af IGF-kodens afsnit A-1 og B-1 sikrer forbedringer med hensyn til brændstofopbevaring, brandsikring og trækprøvninger med henblik på svejsning af metalliske materialer samt ikkedestruktiv prøvning af brændstofopbevaringssystemet på grundlag af de erfaringer, der er gjort med anvendelsen af IGF-koden. Unionen bør derfor støtte disse ændringer, fordi de giver større klarhed om, hvilke rum der skal udstyres med et passende trykaflastningssystem, og indfører yderligere sikkerhedsforanstaltninger i brændstofbearbejdningsrum.
                  
               
                     (10)
                  
                  
                     Ændringerne af resolution A.658(16) går ud på at slette ordene »carbon arc« og erstatte dem med ajourførte prøvningsordninger for retroreflekterende materialer på redningsudstyr. Unionen bør derfor støtte disse ændringer, da de tillader brug af den mest avancerede teknologi.
                  
               
                     (11)
                  
                  
                     Unionen er hverken medlem af IMO eller kontraherende part i den internationale konvention om forebyggelse af forurening fra skibe, den internationale konvention om sikkerhed for menneskeliv på søen og IGF-koden. Rådet bør derfor bemyndige medlemsstaterne til at fremføre Unionens holdning.
                  
               
                     (12)
                  
                  
                     Denne afgørelses anvendelsesområde bør begrænses til indholdet af de foreslåede ændringer, i det omfang disse ændringer kan berøre Unionens fælles regler og hører under Unionens enekompetence. Denne afgørelse bør ikke berøre kompetencefordelingen mellem Unionen og medlemsstaterne —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på den 75. samling i Den Internationale Søfartsorganisations Komité til Beskyttelse af Havmiljøet, er at støtte vedtagelsen af ændringerne af regel 2, 14 og 18 i og tillæg I og VI til bilag VI til den internationale konvention om forebyggelse af forurening fra skibe, som fastsat i bilaget til IMO-dokument MEPC 75/3. Denne holdning omfatter de pågældende ændringer, i det omfang disse ændringer hører under Unionens enekompetence og kan berøre Unionens fælles regler.
         
         
            Artikel 2
            
               1.   Den holdning, der skal indtages på Unionens vegne på den 102. samling i Den Internationale Søfartsorganisations Komité for Sikkerhed på Søen, er at støtte vedtagelsen af ændringerne til:
               
                           a)
                        
                        
                           afsnit A-1, B, B-1, B-2 til B-4 i kapitel II-1 i den internationale konvention om sikkerhed for menneskeliv på søen, som fastsat i bilag 1 til IMO-dokument MSC 102/3
                        
                     
                           b)
                        
                        
                           afsnit A-1 og B-1 i den internationale kode for sikkerhed for skibe, der benytter gas eller andre brændstoffer med lavt flammepunkt, som fastsat i bilag 2 til IMO-dokument MSC 102/3
                        
                     
                           c)
                        
                        
                           resolution A.658(16) om anvendelsen og monteringen af retroreflekterende materialer på redningsudstyr.
                        
                     
            
               2.   Holdningen, jf. stk. 1, omfatter de pågældende ændringer, i det omfang disse ændringer hører under Unionens enekompetence og kan berøre Unionens fælles regler.
            
         
         
            Artikel 3
            
               1.   De holdninger, som skal indtages på Unionens vegne som fastsat i artikel 1 og 2, fremføres af medlemsstaterne, der alle er medlemmer af IMO, idet de handler i fællesskab i Unionens interesse.
            
            
               2.   Mindre ændringer af de holdninger, der er omhandlet i artikel 1 og 2, kan tiltrædes uden yderligere afgørelse truffet af Rådet.
            
         
         
            Artikel 4
            Medlemsstaterne bemyndiges hermed til i Unionens interesse at give deres samtykke til at lade sig binde af de ændringer, der er omhandlet i artikel 1 og 2, i det omfang disse ændringer hører under Unionens enekompetence.
         
         
            Artikel 5
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 19. maj 2020.
            
               
                  På Rådets vegne
               
               
                  Formand
               
               G. GRLIĆ RADMAN
            
         
         
            (1)  Europa-Parlamentets og Rådets direktiv (EU) 2016/802 af 11. maj 2016 om begrænsning af svovlindholdet i visse flydende brændstoffer (EUT L 132 af 21.5.2016, s. 58).
         
            (2)  Kommissionens gennemførelsesafgørelse (EU) 2015/253 af 16. februar 2015 om fastsættelse af bestemmelser om prøvetagning og rapportering i henhold til Rådets direktiv 1999/32/EF for så vidt angår svovlindholdet i skibsbrændstoffer (EUT L 41 af 17.2.2015, s. 55).
         
            (3)  Europa-Parlamentets og Rådets direktiv 2009/45/EF af 6. maj 2009 om sikkerhedsregler og -standarder for passagerskibe (EUT L 163 af 25.6.2009, s. 1).
         
            (4)  Europa-Parlamentets og Rådets direktiv 2014/90/EU af 23. juli 2014 om skibsudstyr og om ophævelse af Rådets direktiv 96/98/EF (EUT L 257 af 28.8.2014, s. 146).
         
            (5)  Kommissionens gennemførelsesforordning (EU) 2019/1397 af 6. august 2019 om krav til design, konstruktion og ydeevne samt prøvningsstandarder for skibsudstyr og om ophævelse af gennemførelsesforordning (EU) 2018/773 (EUT L 237 af 13.9.2019, s. 1).